CELEX: 32013R1231
Language: sk
Date: 2013-11-28 00:00:00
Title: Vykonávacie nariadenie Komisie (EÚ) č. 1231/2013 z  28. novembra 2013 o zatriedení určitého tovaru do kombinovanej nomenklatúry

3.12.2013   
            
            
               SK
            
            
               Úradný vestník Európskej únie
            
            
               L 322/13
            
         VYKONÁVACIE NARIADENIE KOMISIE (EÚ) č. 1231/2013
   z 28. novembra 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení vydanej v súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu aj naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväznú informáciu o nomenklatúrnom zatriedení, ktorá nie je v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov od dátumu nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. novembra 2013
      
         
            Za Komisiu v mene predsedu
         
         Dacian CIOLOȘ
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Upravený aromatický extrakt destilátu s týmito fyzikálno-chemickými vlastnosťami:
                  
                              —
                           
                           
                              obsah aromatických zložiek od 74,2 % do 75 % hmotnosti stanovený procesom chromatografickej kolóny podľa opisu v prílohe A k 27. kapitole vysvetliviek ku kombinovanej nomenklatúre;
                           
                        
                              —
                           
                           
                              hustota pri 15 °C medzi 0,9521 a 0,9590 g/cm3;
                           
                        
                              —
                           
                           
                              nie viac ako 4 % objemu destiluje pri teplote do 300 °C použitím metódy ASTM D 86-67 (EN ISO 3405).
                           
                        Upravený aromatický extrakt destilátu je extrakt získaný rafináciou mazív z vákuových destilačných zvyškov.
                  Aromatické zložky vznikajú ako vedľajší produkt pri rafinácii základných mazacích olejov a voskov.
                  Výrobok sa používa ako zmäkčovadlo zložiek nevulkanizovaného kaučuku, ktoré sú surovinami na výrobu pneumatík a iných vulkanizovaných výrobkov z gumy.
               
               
                  2707 99 99
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 2707, 2707 99 a 2707 99 99.
                  Keďže výrobok nebol získaný priamo destiláciou alebo rafináciou surových ropných olejov alebo surových olejov získaných z bitúmenových materiálov a hmotnosť aromatických zložiek vo výrobku presahuje hmotnosť nearomatických zložiek, zatriedenie do položky 2710 ako ropné oleje a oleje získané z bitúmenových nerastov, iné ako surové, prípravky inde nešpecifikované ani nezahrnuté, obsahujúce v hmotnosti 70 % alebo viac ropných olejov a olejov získaných z bitúmenových nerastov alebo odpadové oleje je vylúčené (pozri poznámku 2 k 27. kapitole).
                  Keďže výrobok nebol získaný priamo z ropy, ropných olejov alebo olejov z bitúmenových nerastov a obsah aromatických zložiek vo výrobku je nižší než 80 %, zatriedenie do položky 2713 ako ropný koks, ropný bitúmen alebo ostatné zvyšky z nich je vylúčené (pozri aj vysvetlivky ku kombinovanej nomenklatúre k podpoložkám 2713 90 10 a 2713 90 90).
                  Výrobok je aromatický extrakt získaný rafináciou mazív z vákuových destilačných zvyškov. Vzhľadom na obsah aromatických zložiek vo výrobku patrí do kategórie olejov alebo podobných výrobkov, v ktorých hmotnosť aromatických zložiek je vyššia než hmotnosť nearomatických zložiek (pozri aj vysvetlivky ku kombinovanej nomenklatúre k podpoložkám 2707 99 91 a 2707 99 99, bod 2).
                  Výrobok sa preto má zatriediť pod číselný znak KN 2707 99 99.